Europavei 6 (Troms)

Europavei 6 i Troms går mellom fylkesgrensen mot Finnmark på Alteidet i Kvænangen, og grensen mot Nordland på Gratangseidet i Gratangen.

 Standard 
I Troms er det ikke bygd noen motorveier eller motortrafikkveier, men på noen strekninger med fartsgrense på 90 km/t. Disse er:https://www.vegvesen.no/vegkart
 Løkvoll–Larsbergtunnelen (23 km)
 Nordkjosbotn–Dale (13 km)
 Bardu bygdetun–Kolbranskaret (16 km)
 Lapphaugen–Gratangseidet (fylkesgrensen) (21 km)
Det finnes en strekning med dekkebredde mindre enn 6 meter:
 mellom Olderdalen–Djupvik, Kåfjord kommune (1 km)
De lengste tunnelene er:
 Nordnestunnelen (5 736 m)
 Sørkjostunnelen (4 670 m)
 Kvænangsfjelltunnelen (3 400 m)
 Isfjelltunnelen (3 246 m)
 Mettevolltunnelen (2 450 m)
 Skardalstunnelen (2 265 m)
De lengste bruene er:
 Sørstraumen bru (440 m)
 Målselvbrua (220 m)

 Historikk 
Europavei 6 i Troms ble opprettet 1969 da E6 ble forlenget fra Stjørdalshalsen i Stjørdal til Nordkjosbotn i Balsfjord. 1983 ble E6 forlenget fra Nordkjosbotn til Kirkenes i Sør-Varanger.

Det gamle navnet før 1965 var Riksvei 50, og 1965–1983 Riksvei 6 der det ikke var europavei. Før 1975 var nåværende Fylkesvei 868 og ferjesambandet Lyngseidet–Olderdalen en del av riksvei 6.

To lange tunneler i Nord-Troms, Skardalstunnelen og Isfjelltunnelen ble åpnet i 2003–2005.
To lange tunneler til, Sørkjostunnelen og Nordnestunnelen og en del ny vei ble åpnet i 2018, og etter det Kvænangsfjelltunnelen og Mettevolltunnelen i 2023-2024.

I mai 2022 ble Badderen bru stengt etter at deler av fundamentene ble vasket bort av vårflommen og broen begynte å knekke sammen. Trafikken ble omdirigert via Finland og Forsvaret ble forespurt om å legge ut en midlertidig bro.

 Prosjekter 
Det planlegges noen prosjekter på E6 i Troms: Forbedring av veiene Langslett-Olderdalen og Hatteng–Nordkjosbotn.

 Kommuner og knutepunkter 

 Referanser 

Kategori:Veier i Troms
Kategori:Europavei 6
Kategori:Veier i Kvænangen
Kategori:Veier i Nordreisa
Kategori:Veier i Kåfjord
Kategori:Veier i Storfjord
Kategori:Veier i Balsfjord
Kategori:Veier i Målselv
Kategori:Veier i Bardu
Kategori:Veier i Lavangen
Kategori:Veier i Gratangen